Paul Aler

Paul Aler (født 9. november 1656 i Sankt Vith, død 2. mai 1727 i Düren i Tyskland) var en luxemburgsk katolsk prest tilhørende jesuittordenen. Han var skolemann, filolog og dikter.

Paul Aler trådte i 1676 inn i jesuittordenen, og ble lærer ved ordenens kollegium Tricoronatum i Köln.  Fra  1713 var han professor i filosofi og moralteologi ved universitetet i Trier og rektor ved jesuittenes gymnas i Trier. 

Aler forfattet mange verker, hvorav det mest kjente er hans Gradus ad parnassum (1702). Det var i lang tid også etter hans død i anvendelse ved avfattelse av latinske vers. Han skrev også minst tretten nylatinske dramaer med musikalske avsnitt. De ble oppført på jesuittenes tyske teaterscener i Aachen, Trier og Köln.

 Referanser 

Kategori:Luxembourgske forfattere
Kategori:Latinspråklige forfattere
Kategori:Katolske teologer
Kategori:Filologer
Kategori:Belgiske jesuitter
Kategori:Belgiske katolske prester
Kategori:Luxembourgske jesuitter
Kategori:Luxembourgske katolske prester
Kategori:Personer fra distriktet Verviers
Kategori:Fødsler i 1656
Kategori:Dødsfall i 1727